***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԲՈՒՍԱՍԱՆԻՏԱՐԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Բուսասանիտարիայի մասին» 2014 թվականի հունիսի 21-ին ՀՕ-140-Ն օրենքի (այսուհետ` Օրենք) 3-րդ հոդվածի՝

1) 1-ին մասի 1-ին կետը շարադրել հետևյալ խմբագրությամբ.

«1) **լիազոր մարմին՝** բուսասանիտարիայի բնագավառում քաղաքականություն մշակող և իրականացնող պետական կառավարման համակարգի մարմին.»,

2) 1-ին մասը լրացնել հետևյալ բովանդակությամբ 1.1-րդ և 29-րդ կետերով.

«1.1) **տեսչական մարմին՝** բուսասանիտարիայի բնագավառում վերահսկողություն իրականացնող տեսչական մարմին.

29) **արտահանման կամ վերաարտահանման բուսասանիտարական հավաստագիր**`  հավաստագիր, որը հավաստում է բուսասանիտարական հսկման ենթակա ապրանքների համապատասխանությունը ներմուծող երկրի արտահանման և վերաարտահանման համար սահմանված բուսասանիտարական կանոնների պահանջներին.»,

3) 2-րդ մասն ուժը կորցրած ճանաչել:

**Հոդված 2. Օրենքի 5-րդ հոդվածի 1-ին մասը լրացնել հետևյալ բովանդակությամբ 8.2-8.6-րդ կետերով՝**

«8.2) արտահանման և վերաարտահանման բուսասանիտարական հավաստագրերի տրամադրման [կարգը և ձևերը](https://www.arlis.am/DocumentView.aspx?docid=177924).

8.3) Պետական եկամուտների կոմիտեի կողմից տեսչական մարմնին Հայաստանի Հանրապետություն ներմուծված բուսասանիտարական հսկողության ենթակա ապրանքների վերաբերյալ տեղեկատվության տրամադրման [կարգը](https://www.arlis.am/DocumentView.aspx?docid=169628).

8.4) բուսասանիտարական հսկողության ենթակա ապրանքների, պեստիցիդների և ագրոքիմիկատների ներմուծմանը, արտահանմանը, վերաարտահանմանը և տարանցիկ փոխադրմանը ներկայացվող պահանջների սահմանումը.

8.5) բուսասանիտարական հսկողության ենթակա ապրանքների ներմուծման, արտահանման և տարանցիկ փոխադրման [կարգի սահմանումը](https://www.arlis.am/DocumentView.aspx?docid=169464).

8.6) բուսասանիտարական միջոցառումների համարժեքության ճանաչման և ռիսկի գնահատման կարգը․»:

**Հոդված 3. Օրենքի 5.1-ին հոդվածի 2-րդ մասը շարադրել հետևյալ խմբագրությամբ՝**

**«**2. Լիազոր մարմինը՝

1) Կառավարության կողմից սահմանված դեպքերում և կարգով տրամադրոմ է պեստիցիդների և ագրոքիմիկատների ներմուծման եզրակացություն, բուսասանիտարական անձնագիր, արտահանման կամ վերաարտահանման բուսասանիտարական հավաստագրեր.

2) Կառավարության կողմից սահմանված դեպքերում և կարգով տրամադրում է բուսասանիտարական հսկողության ենթակա ապրանքերի ներմուծման, արտահանման (վերաարտահանման) և տարանցիկ փոխադրման թույլտվություն.

3) ստեղծում և վարում է բուսասանիտարական ուղեկցող փաստաթղթերի տրամադրման էլեկտրոնային կառավարման միասնական համակարգը, որի հասանելիությունը տրամադրում է տեսչական մարմնին, այդ համակարգում գրանցվելու նպատակով տրամադրում է մուտքի ծածկագիր.

4) օտարերկրյա պետությունների լիազոր մարմինների հետ համաձայնեցնում և փոխճանաչում է բուսասանիտարիայի հավաստագրերը.

5) իրականացնում է օրենքով սահմանաված այլ լիազորություններ:**»:**

**Հոդված 4.** Օրենքը լրացնել հետևյալ բովանդակությամբ 2.1-ին գլխով՝

**«Գ Լ ՈՒ Խ   2.1**

**ԲՈՒՍԱՍԱՆԻՏԱՐԱԿԱՆ ՀՍԿՈՂՈՒԹՅԱՆ ԵՆԹԱԿԱ ԱՊՐԱՆՔՆԵՐԻ ՆԵՐՄՈՒԾՈՒՄԸ, ԱՐՏԱՀԱՆՈՒՄԸ ԵՎ ՏԱՐԱՆՑԻԿ ՓՈԽԱԴՐՈՒՄԸ**

**Հոդված 5.2. Բուսասանիտարական հսկողության ենթակա ապրանքների ներմուծումը, արտահանումը և տարանցիկ փոխադրումը**

1. Ներմուծվող բուսասանիտարական հսկողության ենթակա ապրանքները պետք է բավարարեն սննդամթերքի անվտանգությունը կարգավորող իրավական ակտերի պահանջները, որոնք միջազգայնորեն ճանաչված են առնվազն որպես համարժեք կամ համապատասխանում են ներմուծող և արտահանող երկրների փոխհամաձայնեցված պահանջներին։
2. Արտահանվող բուսասանիտարական հսկողության ենթակա ապրանքները պետք է բավարարեն արտադրող և միջազգայնորեն ընդունված պահանջները, ինչպես նաև ներմուծող երկրի պահանջները, եթե դրանք ներկայացվել են:
3. Արտահանման, վերաարտահանման բուսասանիտարական հավաստագրերը տրամադրվում են լիազոր մարմնի կողմից հաստատված բուսասանիտարական հսկողության ենթակա ապրանքների ցանկին համապատասխան:
4. Բուսասանիտարական հսկողության ենթակա ապրանքների ներմուծումը թույլատրվում է բուսասանիտարական կանոնների պահանջներին դրանց համապատասխանությունը հավաստող՝ արտահանող երկրի լիազոր մարմնի տված բուսասանիտարական հավաստագրի առկայության դեպքում:
5. Ներմուծող կամ արտահանող կամ տարանցիկ փոխադրող իրավաբանական և ֆիզիկական անձինք կամ անհատ ձեռնարկատերերը կարող են մինչև տասը օր պիտանիության ժամկետ ունեցող ապրանքի ժամանման (բեռնման) և տեսակի մասին նախապես` ժամանման օրվանից առնվազն երեք աշխատանքային օր առաջ, տեղեկացնել լիազոր մարմնին և մաքսային մարմնին:
6. Վտանգավոր բուսասանիտարական հսկողության ենթակա ապրանքները կարող են արտահանվել կամ վերաարտահանվել միայն ներմուծող երկրի լիազոր մարմնի թույլտվությամբ, եթե նախապես իրազեկվել է շուկայահանման հնարավորությունը բացառող պատճառների և հանգամանքների մասին:
7. Եթե բուսասանիտարական հսկողության ենթական ապրանքների ներմուծման ընթացքում պարզվում է, որ այն վտանգավոր կամ վնասակար է մարդու և կենդանիների առողջության համար, ապա տվյալ ապրանքի խմբաքանակի ներմուծումը կասեցվում է մինչև Հայաստանի Հանրապետության օրենսդրությամբ սահմանված միջոցների ձեռնարկումը:
8. Բուսասանիտարական հսկողության ենթակա ապրանքների ներմուծման արգելքի դեպքում այդ մասին ծանուցվում է արտահանող երկրի լիազոր մարմնին:
9. Ներմուծման և արտահանման գործընթացներում կատարվում է ապրանքի խմբաքանակի փաստաթղթային նույնականացում:»:

**Հոդված 5.** Օրենքի6-րդ հոդվածի՝

1) 2-րդ մասում «լիազորված բառը փոխարինել լիազոր» բառերով,

2) լրացնել նոր 2.1 կետով՝

«2.1. Հանձնաժողովի աշխատակարգը, եզրակացության տրամադրման և անդամների նշանակման կարգը սահմանում է Կառավարությունը: Հանձնաժողովի անդամներին նշանակում է լիազոր մարմնի ղեկավարը:»:

**Հոդված 6.** Օրենքը լրացնել հետևյալ բովանդակությամբ 7.1-րդ հոդվածով՝

**«Հոդված 7.1 Պեստիցիդների և ագրոքիմիկատների ներմուծման եզրակացություն տալու կարգը**

1. Պեստիցիդների և ագրոքիմիկատների ներմուծման նպատակով լիազոր մարմինը հայտատուի դիմումում նշված պեստիցիդների և ագրոքիմիկատների յուրաքանչյուր տեսակի համար պեստիցիդների և ագրոքիմիկատների փորձաքննության արդյունքներն ստանալուց հետո` մեկ աշխատանքային օրվա ընթացքում, տալիս է եզրակացություն:

2. Պեստիցիդների և ագրոքիմիկատների փորձաքննությունն իրականացվում է ներմուծող ֆիզիկական և իրավաբանական անձանց միջոցների հաշվին:

3. Պեստիցիդների և ագրոքիմիկատների ներմուծման եզրակացությունը ֆիզիկական և իրավաբանական անձանց տրվում է միայն գրանցված և Հայաստանի Հանրապետությունում օգտագործման համար թույլատրված պեստիցիդների և ագրոքիմիկատների անվանացանկում ընդգրկված պեստիցիդների և ագրոքիմիկատների մասին:

4. Եզրակացություն ստանալու համար ֆիզիկական և իրավաբանական անձինք ներկայացնում են`

1) դիմում (իրավաբանական և անհատ ձեռնարկատեր հաշվառված անձինք դիմումում տեղեկությունների շարքում ներկայացնում են նաև պետական գրանցման կամ հաշվառման համարը).

2) ֆիզիկական անձինք` անձնագրի պատճենը.

3) ներմուծվող պեստիցիդների և ագրոքիմիկատների նկարագրությունը (անվանումը, արտաքին տնտեսական գործունեության ապրանքային անվանացանկի ծածկագիրը, քանակը, թողարկման տարեթիվը, ձեռք բերելու վայրը).

4) գրանցող երկիրը, գրանցման տարեթիվը և համարը, ընդգրկվածությունը գործող անվանացանկում

4) պեստիցիդներ և ագրոքիմիկատներ ներմուծողները ներկայացնում են բուսասանիտարական հաշվառման վկայականը կամ դրա պատճենը:

5. Պեստիցիդների և ագրոքիմիկատների ներմուծման մասին եզրակացությունը կազմվում է երկու օրինակից, որի մեկ օրինակը մնում է լիազոր մարմնում, իսկ երկրորդ օրինակը տրվում է հայտատուին:

6. Պեստիցիդների և ագրոքիմիկատների ներմուծման մասին եզրակացություն ստանալու համար դիմողն իր ներկայացրած սխալ տեղեկությունների համար պատասխանատվություն է կրում օրենքով սահմանված կարգով:

7. Պեստիցիդների և ագրոքիմիկատների ներմուծման մասին եզրակացություն տալու մերժումը հայտատուն կարող է բողոքարկել դատական կարգով:

8. Պեստիցիդների և ագրոքիմիկատների ներմուծման մասին եզրակացություն տալու մերժման հիմք են սույն օրենքով նախատեսված փաստաթղթերի բացակայությունը կամ պեստիցիդների և ագրոքիմիկատների փորձաքննության բացասական արդյունքները:»:

**Հոդված 7.** Օրենքի 12-րդ հոդվածի 1-ին մասը լրացնել հետևյալ բովանդակությամբ 4-9-րդ կետերով՝

«4) բուսասանիտարական հսկաողության ենթակա ապրանքները ներմուծման, արտահանման, վերաարտահանման կամ տարանցիկ փոխադրմանը վերաբերյալ սույն օրենքով և այլ իրավական ակտերով սահմանված պահաջների կատարումը.

5) արտահանող երկրի բուսասանիտարական հավաստագրի, բուսասանիտարական հաշվառման վկայականի կամ դրա պատճենի առկայությունը բուսասանիտարական հսկողության ենթակա ապրանքներ ներմուծելիս.

6) սերմնանյութ և տնկանյութ ներմուծելիս նաև որակի վկայականի առկայությունը.

7) միայն բուսասանիտարական զննման, ստուգման կամ փորձաքննության ենթարկված բույսերի, բուսական արտադրանքի և կարգավորվող առարկաների արտադրումը, վերամշակումը, իրացումը և տեղափոխումը.

8) Հայաստանի Հանրապետությունում գրանցված, օգտագործման համար թույլատրված և պահանջվող բնութագրին համապատասխանող պեստիցիդների և ագրոքիմիկատների ներմուծումը, արտահանումը և իրացումը, պեստիցիդների և ագրոքիմիկատների ներմուծելիս լիազոր մարմնի թույլտվության առկայությունը

9) արտադրության, ներմուծման և շրջանառության փուլերում պեստիցիդներին և ագրոքիմիկատներին ներկայացվող պահանջների պահպանումը։»:

**Հոդված 8.** Օրենքի 12-րդ հոդվածի 3-րդ մասում, 15-րդ հոդվածի 1-ին, 3-րդ, 4-րդ մասերում, 16-րդ հոդվածի 1-ին մասի 1-ին, 2-րդ, 3-րդ, 5-րդ կետերում և 17-րդ հոդվածի 3-րդ մասում «լիազոր» բառը փոխարինել «տեսչական» բառով:

**Հոդված 9.** Օրենքի 13-րդ հոդվածի 1-ին մասը լրացնել հետևյալ պարբերությամբ՝

«Լիազոր մարմինը ապահովում է հաշվառման էլեկտրոնային համակարգի հասանելիությունը տեսչական մարմնին:»

**Հոդված 10.** Օրենքի 16-րդ հոդվածի 5-րդ մասում «վերահսկողություն իրականացնող» բառերը փոխարինել «տեսչական» բառով:

**Հոդված 11.** Օրենքի 18-րդ հոդվածի 2-րդ մասում «բուսասանիտարական լիազոր մարմնի պաշտոնատար անձը» բառերը փոխարինել «տեսչական մարմինը» բառերով:

**Հոդված 12. Եզրափակիչ և անցումային դրույթներ**

1․ Սույն օրենքն ուժի մեջ է մտնում պաշտոնական հրապարակման պահից՝ 6 ամիս հետո:

2․ Սույն օրենքից բխող ենթաօրենսդրական իրավական ակտերն ընդունվում են սույն օրենքն ուժի մեջ մտնելուց հետո` վեց ամսվա ընթացքում: